Publication: Magyar Közlöny
Issue: MK-2008-4 (Year: 2008, Number: 4)
Era: 2004-2010
Section: 2007. évi CVI. törvény és az állami vagyonnal való gazdálkodásról szóló 254/2007. (X. 4.) kormányrendelet vonatkozó
Paragraph Index: 821

2007. évi átfogó ellenõrzésérõl (0742) Az Állami Számvevõszék a stratégiájában foglalt célkitûzéseknek megfelelõen a helyi önkormányzatok gazdálkodási rendszere átfogó ellenõrzésének programját a 2007. évtõl megújította, azt kiegészítette további – teljesítmény-ellenõrzési – elemekkel. Az ellenõrzésre az Országgyûlés illetékes bizottságai részére is átadott, országosan egységes ellenõrzési program alapján került sor. Az ellenõrzés célja annak értékelése volt, hogy az önkormányzat a pénzügyi egyensúlyt a költségvetésében és annak teljesítése során milyen módon biztosította, felkészült-e a szabályozottság és a szervezettség terén az európai uniós források igénylésére és felhasználására, továbbá az e-közigazgatás bevezetése miatti szervezet-korszerûsítési feladatokra, valamint az önkormányzat a 2006. évben kialakította-e és megbízhatóan mûködtette-e a gazdálkodás belsõ kontrolljait, a feladatok szabályszerû ellátásához hozzájárult-e a folyamatba épített, elõzetes és utólagos vezetõi ellenõrzés, valamint a belsõ ellenõrzés. Utóellenõrzés alapján értékeltük, hogy az önkormányzatnál megfelelõen hasznosították-e az elmúlt négy évben végzett számvevõszéki ellenõrzések megállapításait, szabályszerûségi és célszerûségi javaslatait. Az önkormányzatnál a 2004–2006. évek között a tervezett költségvetési bevételek nem nyújtottak fedezetet a tervezett költségvetési kiadásokra. A tervezett költségvetési hiány a 2006. évre a 2004. évinek csaknem hatszorosára nõtt. A költségvetés végrehajtása során a 2004. és a 2005. évben a költségvetési bevételek fedezetet nyújtottak a költségvetési kiadásokra, a 2006. évben alakult ki költségvetési hiány. Az önkormányzatnál a költségvetési hiány finanszírozását szolgáló hitelek állománya 2006. december 31-én a 2004. év végi hitelállománynak több mint kétszerese volt. Az önkormányzat felkészülése az európai uniós források igénybevételére és felhasználására 2004–2006 között a belsõ szabályozottság, a belsõ munkamegosztás, valamint az információáramlás szervezettsége terén összességében nem volt eredményes. A gazdasági programban meghatározták a valós szükségleteken alapuló, több évre vonatkozó fejlesztési célkitûzéseiket, azok költségigényét és lehetséges pénzügyi forrásait, amelyekhez kapcsolódtak az európai uniós támogatások. Szabályozták az európai uniós pályázatok figyelésének, készítésének és a lebonyolításának önkormányzati szintû feladatait, a feladatok ellátásának rendjét, gondoskodtak a szervezeti, személyi feltételek kialakításáról. Nem terjedt ki azonban a szabályozás az európai uniós forrásokra irányuló pályázatfigyelés, pályázatkészítés és az európai uniós forrással támogatott fejlesztés lebonyolításának ellenõrzési kötelezettségére, ellenõrzési feladataira, az ellenõrzések végrehajtásáért felelõsök meghatározására. A polgármesteri hivatalban a 2007. évben megszüntették a pályázatok koordinálását, a pályázatfigyelési és pályázatkészítési feladatokat ellátó szervezeti egységet. A feladatokat más szervezeti egységhez nem telepítették. Az önkormányzat három európai uniós forrással megvalósuló fejlesztési feladatra a 2004–2007. évek között benyújtott pályázataival összesen 1018 millió Ft támogatást nyert el. A polgármesteri hivatalban az e-közigazgatás keretében biztosították az ügyek intézéséhez szükséges nyomtatványok elektronikus kitöltésének lehetõségét. Az informatikai stratégiában a 2007. évtõl az e-közigazgatási feladatok széles körére a 3. elektronikus szolgáltatási szint elérését tûzték ki célul. Az önkormányzat a közérdekû adatok közzétételére vonatkozó kötelezettségei közül maradéktalanul teljesítette a 2006. évben nyújtott fejlesztési célú támogatások, a 2007. évben nyújtott fejlesztési és mûködési célú támogatások, valamint az önkormányzati pénzeszközök felhasználásával, a vagyonnal történõ gazdálkodással összefüggõ, az árubeszerzésre, a beruházásra, a szolgáltatás megrendelésre vonatkozó, nettó 5 millió Ft-ot elérõ, vagy azt meghaladó szerzõdések adatainak közzétételét. Az önkormányzat nem tette közzé a 2005. évi költségvetési beszámoló szöveges indokolását, a 2006. évi költségvetési beszámoló szöveges indokolásának közzététele hiányos volt. A polgármesteri hivatalban a költségvetés tervezési és a zárszámadás-készítési folyamatok és azok ellenõrzésének szabályozottságánál meglévõ hiányosságok, valamint a gazdálkodási, a pénzügyi-számviteli folyamatok és azok ellen- õrzési feladatainak szabályozottságánál meglévõ hiányosságok összességében alacsony kockázatot jelentettek a feladatok megfelelõ és szabályszerû végrehajtásában. A költségvetés és a zárszámadás-készítés feladatainak végrehajtása és a gazdasági eseményekkel kapcsolatos kifizetések során azonban a folyamatba épített ellenõrzés mûködésének megbízhatósága gyenge volt. A belsõ ellenõrzés szervezeti kereteinek kialakítása és szabályozása a belsõ ellenõrzés végrehajtásában összességében alacsony kockázatot jelentett. Az ÁSZ az önkormányzat gazdálkodását átfogó jelleggel a 2004. évben ellenõrizte, a zárszámadáshoz kapcsolódóan a normatív és a normatív kötött felhasználású támogatások felhasználásának ellenõrzésérõl a 2004. és a 2005. években készültek jelentések. Javaslataink hasznosítására intézkedési terveket készítettek, a javaslatok több mint négyötöde részben, vagy teljesen hasznosult. A helyszíni ellenõrzés megállapításai mellett a jogszabályi elõírások betartása, valamint a munka színvonalának javítása érdekében javaslatokat fogalmaztunk meg a polgármester és a jegyzõ részére. A jelentés megállapításainak egyeztetése során a polgármester arról adott tájékoztatást, hogy az idõközben megtett intézkedésekkel a javaslatok egy részét megvalósították. Javasoltuk, hogy a polgármester tájékoztassa a Közgyûlést az ellenõrzés megállapításairól, segítse elõ a javaslatok megvalósítását, készíttessen intézkedési tervet azok végrehajtása érdekében. Az elkészített jelentés az interneten a www.asz.hu címen olvasható. H I V A T A L O S É R T E S Í T Õ 2008/2. szám TÁJÉKOZTATÁSOK Az Országos Közszolgálati Érdekegyeztetõ Tanács szakszervezeti és kormányzati oldalának megállapodása a keresetek 2008. évi növelésének egyes feltételeirõl a közszférában Az Országos Közszolgálati Érdekegyeztetõ Tanács szakszervezeti és kormányzati oldala (a továbbiakban: az OKÉT szakszervezeti és kormányzati oldala) – figyelembe véve az Egységes Közszolgálati Sztrájkbizottság és a Kormány között 2007. február 19-én létrejött megállapodásban (a továbbiakban: sztrájkmegállapodás) foglaltakat is – célul tûzi ki, hogy a közszférában 2008-ban a reálkeresetek ne csökkenjenek. Ennek érdekében megállapodott a következõkrõl: I. Az OKÉT szakszervezeti és kormányzati oldala a költségvetési intézményi szférában mûködtetett illetményrendszerek 2008. évi változtatására (az ehhez szükséges törvénymódosításokra) az alábbiakat javasolja.

Source: https://magyarkozlony.hu/hivatalos-lapok/3e28418f5be32f4c8b73a00cca4db865081cad62/dokumentumok/0a099449819e8461c75fb4dfa7d245f693cc0f4b/letoltes